Jelaskan Laut iku omah dari Aqsa Sutan Aswar dalam bahasa jawa

Dèrètan prèstasi kang diduwèni Aqsa amarga kasilé latian lan cedhaké dhèwèké marang laut luwih saka 15 tahun. Saiful “Fully” Sutan Aswar, minangka bapaké nyritakaké, dhèwèké muruki Aqsa lan Aero supaya tresna marang laut wiwit isih cilik. Miturut dhèwèké, potènsi negara kang daérahé akèh laut kudu di optimalaké, salah sawijining mawa olahraga. Begja, niat iku sedalan karo kekarepané loro anaké. Aqsa lan Aero ora pernah jelèh diajak latian jètski ing Teluk Jakarta, Ancol, sabendina sabubaré sekolah. Miturut Fully, Teluk Jakarta sing ombaké dhuwur, banter anginé, lan srengéngé sing panas iku panggonan paling apik kanggo latian jètski. Kabèh uwong sing latian ing kana nduwèni potènsi kanggo dadi juara donya, amarga wis bisa naklukaké tantangan abot.

Saliyané papan kanggo sinau, laut uga dadi papan kanggo bentuk karakter lan bangun kadiwasan. Kakang adi sing umure kacèk 2,5 tahun iku padha ngèlingaké menawa ana salah ing wayah latian. Aero kandha, dhèwèké luwih dhisik kenal jètski kerep mulangaké marang adhiné babagan tèknis pemesinan. Kerep, dhèwèké dadi uwong sing nglerem Aqsa wayah kena alangan. “Dhèwèké isih cilik saengga kerep ora bisa ngampet muring. Ananging sasuwéné Asian Games, émosiné kena dijaga. Ana panemu kang apik saka turnamèn iki,” kandhané Aero. Miturut Aqsa laut ora mung papan kanggo latian ananging titian urip. Dhèwèké luwih akèh ana ing kana tinimbang barengan kanca sepantaran. Wayah latiané mesthi kebak, ya iku wiwit wayah 09.00-17.00 sabendinané. Ana ing laut uga dhèwèké olèh manéka tatu awak, sing paling nemen ya iku cedera dengkul lan geger amarga keterak jètski. “Kanggoku laut iku omah” ujaré.